আবুল হোসেন সবুজ, মাধবপুর থেকে ॥ মাধবপুর থানা পুলিশ ৩টি চোরাই গরু সহ ৩ চোরকে গ্রেফতার করেছে। সোমবার সন্ধ্যা ৭টা থেকে রাত ৯টা পর্যন্ত পৃথক অভিযান চালিয়ে তাদেরকে গ্রেফতার করা হয়। জানা যায়, রবিবার রাতের কোন এক সময় উপজেলার হরিন খোলা গ্রামের নুর মিয়ার ছেলে আব্দুল মতিনের গোয়াল ঘরের ওয়াল কেটে দুটি গাভী ও ১টি বাচুর চোরে নিয়ে যায়। বিষয়টি কাশিমনগর ফাঁড়ি পুলিশকে অবগত করলে ফাঁড়ির এএসআই কামাল হোসেন গোপন সুত্রে সন্ধ্যা ৭ টায় উপজেলার ঘিলাতলি গ্রামের ছায়েদুর রহমান (৬৬)এর বাড়িতে অভিযান চালিয়ে গাভী দুটি উদ্ধার করে এবং ছায়েদকে আটক করে। পরে তর বাড়ির পাশ থেকে বাচুরটি উদ্ধার করা হয়। ছায়েদের দেয়া তথ্য মতে আফজলপুর গ্রামের হাছান আলীর ছেলে রোশন ...